CELEX: 32008R0457
Language: fi
Date: 2008-05-23 00:00:00
Title: Komission asetus (EY) N:o 457/2008, annettu 23 päivänä toukokuuta 2008 , tiettyjen tavaroiden luokittelusta yhdistettyyn nimikkeistöön

27.5.2008   
            
            
               FI
            
            
               Euroopan unionin virallinen lehti
            
            
               L 137/4
            
         
      KOMISSION ASETUS (EY) N:o 457/2008,
   annettu 23 päivänä toukokuuta 2008,
   tiettyjen tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2), 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä toukokuuta 2008.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1. Asetus sellaisena kuin se on viimeksi muutettuna komission asetuksella (EY) N:o 360/2008 (EUVL L 111, 23.4.2008, s. 9).
   
      (2)  EYVL L 302, 19.10.1992, s. 1. Asetus sellaisena kuin se on viimeksi muutettuna asetuksella (EY) N:o 1791/2006 (EUVL L 363, 20.12.2006, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Tuote, jota koostuu kromilla ja fotoresistillä päällystetystä kvartsilevystä, jonka kokonaismitat ovat 15 (pituus) × 15 (leveys) × 0,6 (paksuus) cm (ns. valotusmaski).
                              Tuote on tarkoitettu valotettavaksi ja kehitettäväksi maskiksi, joka on tarkoitettu puolijohdekomponenttien valmistukseen.
                           
                        
               
                  3701 99 00
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön a alakohdan ja 6 yleisen tulkintasäännön sekä CN-koodien 3701 ja 3701 99 00 nimiketekstien mukaan.
                  Tuote luokitellaan nimikkeeseen 3701, koska se on valottamaton valokuvauslevy, joka on päällystetty valolle herkällä materiaalilla (ks. harmonoidun järjestelmän selitykset, nimike 3701).
               
            
                  
                              2.
                           
                           
                              Kromilla päällystetystä kvartsilevystä koostuva tuote, jonka kokonaismitat ovat 15 (pituus) × 15 (leveys) × 0,6 (paksuus) cm ja johon on siirretty piirikuvioita samaan tapaan kuin valotetuille ja kehitetyille valokuvauslevyille (ns. maski).
                              Tuote on tarkoitettu puolijohdekiekkojen valmistuksessa piirikuvioiden siirtämiseen projisoimalla kiekoille.
                           
                        
               
                  3705 90 90
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön a alakohdan ja 6 yleisen tulkintasäännön sekä 37 ryhmän 2 huomautuksen ja CN-koodien 3705, 3705 90 ja 3705 90 90 nimiketekstien mukaan.
                  Tuotetta ei voida luokitella nimikkeeseen 8486, koska maski ei ole puolijohdetankojen tai -kiekkojen valmistuksessa käytettävän koneen erottamaton osa, vaan itsenäisesti kulutettava ja vaihdettava, ominaisuuksiltaan erillinen väline.
                  Tuote luokitellaan nimikkeeseen 3705, koska se on valotettu ja kehitetty valokuvauslevy, jollaista käytetään kiintokuvan siirtämiseen kiekolle.
               
            
                  
                              3.
                           
                           
                              Prismaattisesta kupulinssistä, putkijärjestelmästä ja diffuusorilinsseistä muodostuva laite, joka on suunniteltu lisäämään luonnonvalon määrää huoneessa.
                              Laite kerää valoa ulkokatolla olevan kuvun avulla ja siirtää sen huoneen sisäkattoon sisäisellä heijastusjärjestelmällään, jossa valo hajautetaan.
                           
                        
               
                  9013 80 90
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön ja CN-koodien 9013, 9013 80 ja 9013 80 90 nimiketekstien mukaisesti.
                  Tuotetta ei voida luokitella nimikkeeseen 9405 valaisimena tai valaistusvarusteena, koska laite ei synnytä valoa vaan kerää, siirtää ja hajauttaa päivänvaloa optisesti.
                  Tämän vuoksi tuote on luokiteltava optiseksi laitteeksi nimikkeeseen 9013.